Sigurður Ingi Jóhannsson, innviðaráðherra, segist geta beðist afsökunar á orðum sínum um "illmennin í Kreml" sem hann lét falla á flokksþingi Framsóknarflokksins á dögunum, EF Rússar hætta árásum á Úkraínu og viðurkenna ábyrgð á voðaverkum sínum.
Engin formleg kvörtun eða beiðni um afsökun hefur borist íslenskum stjórnvöldum frá rússneskum yfirvöldum vegna málsins. Dómsmálaráðuneytið staðfestir enn fremur að Rússar hafa ekki farið fram á að ákvæði almennra hegningarlaga um opinbera smánun erlends þjóðarleiðtoga verði virkjað.
Sigurður Ingi segir að Pútín hafi sjálfur ýmislegt á samviskunni.

Sigurður Ingi Jóhannsson, formaður Framsóknarflokksins, segist ekki ætla að biðjast afsökunar á ummælum sínum um illmenni í Kreml, sem hann lét falla á flokksþingi framsóknarmanna, nema Rússar hætti árásum í Úkraínu. 